Source: https://beta.e-justice.europa.eu/42/HU/small_claims?LUXEMBOURG&init=true&member=1
Timestamp: 2019-07-17 19:07:27
Document Index: 28555189

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A 2007. július 11-i 861/2007/EK rendeletben szabályozott kis értékű követelések európai eljárása mellett a luxemburgi jog szerint létezik egy fizetési meghagyás (ordonnance de paiement) elnevezésű egyszerűsített eljárás, amely a (kamatok és költségek nélkül) legfeljebb 10 000 EUR összegű követelések behajtására szolgál.
Fizetési meghagyásos eljárás indítható a legfeljebb 10 000 EUR összegű pénzbeli tartozások behajtására, ha az adós luxemburgi lakóhellyel rendelkezik.
A fizetési meghagyásos eljárás igénybevétele fakultatív, mivel a hitelező az adós békebíróság elé beidézését (citation) is kérelmezheti.
A békebíróságon tárgyalt fizetési meghagyásos eljárás és az ideiglenes fizetési meghagyás iránti kérelem között az az egyik különbség, hogy a békebíróság előtt lefolytatott eljárás során ítéletet (jugement), míg a kerületi bírósági eljárás során kizárólag bírósági végzést (ordonnance) hozhatnak.
A fizetési meghagyás iránti kereseti kérelem szóbeli vagy írásbeli nyilatkozattal nyújtható be a békebíróság hivatalánál.
A keresetnek a semmisség terhe mellett tartalmaznia kell a felperes és az alperes vezetéknevét, keresztnevét, foglalkozását, lakóhelyét vagy tartózkodási helyét, az indoklást, a követelt összeget és a feltételes fizetési meghagyás iránti kérelmet.
A hitelezőnek mellékelnie kell vagy be kell nyújtania a tartozás fennállását, összegét és megalapozottságát bizonyító valamennyi dokumentumot.
A szövegek összehasonlítása azt mutatja, hogy a békebíróság által tárgyalt keresetek indoklása rövidebb, mert ebben az esetben elegendő megnevezni a tartozás összegét és eredetét.
A jogszabályok nem kötelezik a bírósági végrehajtókat vagy a bíróságokat arra, hogy segítséget nyújtsanak a feleknek.
A bizonyítás általános szabályai érvényesülnek.
Ha az adós kifogással él, és a hitelező tovább kívánja folytatni az eljárást, nyilvános tárgyalást kell tartani.
A fizetési meghagyásos ügyekben hozott ítéletekre ugyanazok az elvek és szabályok vonatkoznak, mint a rendes eljárások során hozott ítéletekre.
A luxemburgi jog szerint általában a pervesztes félnek kell megtérítenie a költségeket, de a bíróság hozhat olyan különleges és indokolt határozatot, amely szerint a költségek egészét vagy egy részét a másik félnek kell megtérítenie. Ha a pernyertes félnek költségei merültek fel az eljárás során, igényelheti, hogy a másik fél térítse meg azokat.
A más országokban érvényes szabállyal ellentétben az ügyvédi költségek visszatérítése nem rendszeres. A luxemburgi jog szerint az új polgári perrendtartás 238. cikkében említett költségek magukban foglalják a bírósági végrehajtók és a szakértők költségeit, a tanúknak fizetett költségtérítést, a fordítás díját stb., de az ügyvédi költségeket nem.
A bíróság átalányösszeget ítélhet meg a pernyertes félnek a perköltségek, többek között az ügyvédi költségek fedezésére. Különösen akkor ez a helyzet, ha méltánytalan lenne, hogy az egyik fél viselje a felmerült, de nem költségnek tekintett kiadásokat; a bíró mérlegelése szerint elrendelheti, hogy a másik fél fizesse e költségeket.
A bíróság mérlegelése szerint dönt a perköltség megítéléséről és annak összegéről.
A fizetési meghagyásos ügyekben az általános szabályok érvényesülnek. A békebíró ítélete ellen fellebbezés nyújtható be, ha az érintett összeg meghaladja az 2000 EUR-t.
Utolsó frissítés: 14/06/2017